นายกรัฐมนตรี ระบุหลายหน่วยงานร่วมแก้ปัญหาภัยแล้งพื้นที่จังหวัดสุรินทร์คลี่คลายแล้ว
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงสถานการณ์ภัยแล้ง โดยเฉพาะสถานการณที่ห้วยเสนง จังหวัดสุรินทร์ ว่า กรมชลประทานได้รายงานสถานการณ์มาอย่างต่อเนื่อง โดยพบว่าช่วงที่ผ่านมามีน้ำน้อยฝนไม่ตก ในขณะที่ความต้องการใช้น้ำของจังหวัดสุรินทร์ เฉลี่ยอยู่ที่วันละ 30,000 ลูกบาศก์เมตร ซึ่ง นายอนุทิน ชาญวีรกูล รองนายกรัฐมนตรี และ รัฐมนตรีว่าการสาธารณสุข ได้ลงพื้นที่สำรวจ และรายงานให้ที่ประชุมรับทราบว่า การแก้ปัญหาเร็วที่สุด คือการนำรถลำเลียงน้ำเข้าพื้นที่ ซึ่งขณะนี้ทราบว่ามีน้ำเพียงพอในการให้บริการประชาชนแล้ว        นายกรัฐมนตรี กล่าวด้วยว่า พลเอกประวิตร วงษ์สุวรรณ รองนายกรัฐมนตรี ว่าได้มอบหมายให้ ทหารพัฒนาลงพื้นที่ช่วยกันขุดเจาะบ่อน้ำบาดาลไปแล้ว 8 บ่อ เพื่อแก้ปัญหาเรื่องการใช้น้ำในพื้นที่